Raport de activitate

C.J.E TR (sem I)

* **„#ZiuaEducației”**

 05.10.2016

Cu ocazia Zilei Mondiale a Educației membrii CJE TR au împărțit prin licee brățări cu sloganul: „#ZiuaEducației”. Au purtat brățările pe parcursul activității, participând la prezentarea mai multor proiecte și dezbateri pe baza acestui eveniment de o importanță deosebită pentru elevii de pretutindeni.

* **„Saptamana prevenirii criminalitatii**”

 26.09.2016 - 30.09.2016

Consiliul Județean al Elevilor Teleorman în parteneriat cu IPJ TR și CJTT au realizat: scenete cu caracter didactic în învățământul gimnazial, un videoclip motivațional și pancarde cu mesaje antivictimizarea minorilor, care au fost folosite în cadrul marșului la care au participat liceenii.

* **Noua echipă CJE**

 17.10.2016

Membrii CJE TR s-au adunat în cadrul unei ședințe și au discutat despre Rof-ul C.N.E, au primit informații cu privire la ARACIP și au luat la cunoștință care sunt drepturile și îndatoririle lor.

* **25 de ani de la înființarea Romfra**

 30.09.2016

 Cu ocazia aniversării de 25 de ani de la înființarea organizației non-guvernamentală, Romfra, reprezentanții CJE TR au participat la o activitate, la care au avut oportunitatea de a purta discuții cu vorbitori nativi de limba franceză.

* **Participarea la inspecția ARACIP**

Președintele Consiliului Județean al Elevilor Teleorman a participat în calitate de membru observator la inspecția ARACIP organizată în Școala Generală „Mihai Viteazul”, urmărind posibilelor nereguli pentru o semnalare cât mai rapidă.

* **Caravana Teleormăneană „Sunt tânăr și vreau să mă implic activ în viața comunității în care trăiesc ”**

01.08.2016 - 22.10.2016

În cadrul acestui proiect, tinerii participanți au fost îndemnați să își dorească îmbunătățirea comunității lor, descoperind avantajele și dezavantajele pe care aceasta le are. S-a creat o strategie de dezvoltare foarte benefică ce promite schimbare. La acest proiect, Consiliul Judetean al Elevilor a fost reprezentat de Președintele, Milcu Theodor.

* **Alegerile Biroului Executiv C.J.E Teleorman**

07.11.2016

Alegerile pentru BEx-ul Consiliului Județean al Elevilor s-au desfășurat în mod întemeiat în condițiile de rigoare în cadrul Inspectoratului Școlar Județean. În urma numărării voturilor posturile au fost ocupate astfel : Președinte – Milcu Theodor, Secretar – Toader Ioana Alexandra, Prim-Vicepreședinte – Ștefan Diana, Vicepreședinte secund – Marin Grațiela.

* **Semnarea parteneriatului CNE & UNICEF**

18.11.2016

Consiliul Național al Elevilor a luat parte la un eveniment desfășurat de UNICEF în cadrul Ministerului Muncii, Familiei, Protecţiei Sociale și Persoanelor Vârstnice. Acolo a fost semnat parteneriatul dintre Consiliul Național al Elevilor și UNICEF. Consiliul Județean al Elevilor a fost reprezentat de Președintele, Milcu Theodor.

* **Gala Tineretului**

18.18.2016

Acest eveniment a fost organizat cu scopul onorării meritelor deosebite ale tinerilor ce s-au remarcat prin implicare la diverse activitați și proiecte. Premiile au constat în trofee și diplome de merit, fiind oferite de conilierii Direcției Județene pentru Sport și Tineret Teleorman.

* **Curs de formare „Învață cum să te dezvolți”**

La acest curs de formare personală, profesorul formator, Emil Lazăr a înaintat urmatoarele subiecte de dezbatere: Consolidarea unei echipe, Evitarea conflictelor, Dilema acțiunii colective și Analiza SWOT. Participanții s-au arătat mulțumiți de informațiile acumulate în urma încheierii cursului, exprimându-și dorința de a reveni cât mai rapid la un eveniment asemănător

Președinte C.J.E Teleorman,

**MILCU Theodor**